Manastirea Namaiesti(jud. Arges) — cuib de piatra al 
crestinatatil 


de Conf. univ. dr. George V Grigore 


În satulNămăieşti, al comuneiValea Mare-Pravăț (jud. Arges), seaflá o 
mănăstire de maici cu un statul mai special. Biserica acestei mănăstiri 
se află într-o cochilie de piatră a muntelui. În zona apropiată mai sunt 
încă două astfel de lácasuri de cult, cu care acesta formează un 
triunghi echilateral, cu latura de 20 km. Acestea sunt Biserica de la 
Corbii de Piatră şi Biserica „Cetăţuia lui Negru Vodă” (din 
localitatea Cetăţeni). Acestea sunt tot aşezăminte monahale, primul, la 
zece kilometri de Câmpulung Muscel, iar cel de-al treilea, pe şoseaua 
Câmpulung - Târgovişte, în comuna Cetăţeni. Se pare că Mănăstirea 
Nāmāiesti a fost ctitorită la anul 1547, de un ctitor azi necunoscut. 
Hramul este cel al „Intrării Maicii Domnului in Biserică” (21 
noiembrie) si „Izvorul Tămăduirii? (vinerea din Săptămâna 
Luminată). Ea se află la o distanţă de: 5 km de Câmpulung Muscel, 
51 km de Bran, 55 km de Curtea de Arges, 59 km de Pitesti, 61 
km de Târgovişte, 63 km de Râşnov, 76 km de Braşov şi 93 km de 
Râmnicu Vâlcea.Accesul rutier se poate face pe DN73 Pitesti - 
Câmpulung - Valea Mare Pravat - stânga DJ19 - Mănăstirea 
Nämäiesti; sau pe DN73 Brasov - Râșnov - Bran - Rucăr - 
dreapta DJ19 - Mănăstirea Nāmāiesti;- pe DN73C Râmnicu Vâlcea - 
Curtea de Arges - DN73 Câmpulung - Valea Mare Pravät - 
stânga DJ19 - Mănăstirea Nāmāiesti;- pe DN72A Tārgoviste - 
DJ19(indicator) - Mănăstirea Nämäiesti.Acces feroviar: Cea mai 
apropiatā garā este in Cāmpulung Muscel, de unde se pot lua 
autobuze spre Nämäiesti.Se spune că Nāmāiestiul este cea mai veche 
mănăstire de maici din Tara Românească. După unii istorici, acest 
lăcaş ar fi fost o catacombā creştină de pe timpul romanilor, după alții 

un templu închinat zeului Zamolxis.Biserica mănăstirii este construita 
în prelungirea unei grote şi adăposteşte o icoană a Maicii Domnului 
făcătoare de minuni. Este posibil ca această icoană să fie una dintre 
cele mai vechi din toată creștinătatea. Se crede că este una dintre cele 
12 icoane pictate de Sfântul Apostol și Evanghelist Luca, la dorința 
Maicii Domnului. Alţii însă, spun că este numai o copie dupa una 
dintre cele 12 icoane.O legendă spune că în acea grotă ar fi dormit o 
noapte chiar Sfântul Apostol Andrei.Mânăstirea Námáiesti se află 
într-o zonă cu străvechi urme istorice şi de un pitoresc deosebit, 
ascunsă într-o stâncă, la altitudinea de 765m. Nu se cunosc date 
exacte privind întemeierea schitului, dar legende transmise oral, din 
mosi-stramosi, în satul Nāmāiesti pomenesc si numele domnitorului 
Negru Vodă, acelaşi cu cel care a poruncit construirea mânăstirii din 
balada Meşterul Manole (Curtea de Argeş).Intrarea în mănăstirea se 
află în apropierea şoselei care străbate satul cu acelaşi nume, peste 
drum de casa memorială George Topârceanu. Drumul îngust urcă 
printre casele in care locuiesc maicile ce duc aici o viata de sine. 
Treptele se opresc sus la biserica săpată în stâncă. Biserica este săpată 
în piatră, chiar în stânca muntelui. Documentele istorice legate de 
satul Nămăieşti si Mănăstirea Nāmāiesti atestă anii 1503-1547 ca 
perioada în care apare în hrisoavele domnitului Radu cel Mare și 
Mircea Ciobanul. Biserica mănăstirii este considerată monument 
istoric din secolul al XIV-lea. Forma actuală a bisericii rupestre a 
rezultat în urma amenajărilor efectuate într-o peşteră naturală prin 
săpături. Pridvorul este închis, a fost construit din zid de cărămidă în 
anul 1843.În octombrie 1916, artileria germană a distrus turla 
bisericii, staretia şi chiliile, bombardându-le.Sergentul lon Mustaţă a 
fost acela care a salvat din foc icoana Maicii Domnului, împreună cu 
puţine cărți și odoare bisericeşti. El a mărturisit mai târziu că s-a trudit 
o noapte întreagă să stingă focul, iar spre dimineaţă, flăcările s-au 
stins dintr-o dată, singure, când au ajuns lângă icoană. Mănăstirea a 
fost restaurată integral împreună cu tot ansamblu monastic, între anii 
1916-1921. 


Infiintarea mănăstirii a avut loc cand, potrivit legendei, trei 
ciobani au ajuns cu oile pe stânca în care se află astăzi 
mănăstirea. Înnoptând acolo, toţi trei au avut același vis: fiecăruia i s-a 
arătat un înger care a spus că în acea stâncă se află o icoană zugrăvită 
după chipul adevărat al Maicii Domnului. Dimineaţa, şi-au spus unul 
altuia visul avut, s-au înfricoşat şi au hotărât să se mute pe un versant 
alăturat. Visul s-a repetat în noaptea următoare, iar în a treia noapte li 
s-a arătat chiar Maica Domnului care i-a dus la o stâncă anume si le-a 
arătat intrarea în grotă, spunându-le să facă un lăcaş de închinare 
acolo unde vor găsi icoana.Se crede că tot atunci le-a spus Maica 
Domnului ca numărul vietuitorilor din mănăstirea ce se va întemeia 
aici să fie întotdeauna de 33, după numărul de ani trăiţi de 
Mântuitorul nostru pe pământ. O altă legendă pomenește de un singur 
cioban căruia 1 s-a aratat în vis Maica Domnului şi care i-a spus: 
„Scoalā-te, sapă sub tine si vei găsi o icoanăintr-o bisericuţă de 
piatră. Aici vei face tu biserica în cinstea si slava Intrării în Biserică 
a Sfintei Fecioare Maria, izvor de viatasi de tămăduire. ” Trezindu-se 
din acest vis ciobanul începu să sape cu râvnăşi după trei zile şi trei 
nopți dădu de o bisericuţă de piatră, în forma de peşteră, cu icoane si 
odoare, gata de slujire. 


Interiorul acestei bisericutes-a păstrat nepictat, cu icoane şi 
podoabe atârnate doar pe pereţi. Pe peretele sudic, în pridvor, se mai 
pot vedea urmele unor picturi murale, neîndemânatic realizate, cu 
figuri de sfinţi şterse.În partea centrală a naosului, a fost săpat în 
stâncă un orificiu circular, constituind deschiderea turlei care se 
continuă în exterior prin zid de cărămidă. Catapeteasma din lemn, 
realizată în stil neogotic, separă naosul de altar. La intrarea în 
biserică, în stânga, se află icoana făcătoare de minuni. Această icoană 
o reprezintă pe Maica Domnului cu Pruncul lisus în brate.Pe aceste 
locuri, icoana se spune a fost adusă de Sfântul Apostol Andrei. 
Acesta, după ce a propovăduit în Dobrogea, a plecat spre Dacia 
Superioară, făcând popas lângă un templu păgân, închinat zeului 

Zamolxis. Apostolul Andrei crezuse cá în grotă trăieşte un slujitor al 
zeului, pe care-l va crestina. Negăsind pe nimeni, s-ar fi adresat celor 
cu care călătorea, spunând: „Nemo est.” (Nu este nimeni), de unde ar 
fi şi derivat numele localităţii de Nămăieşti. În cele din urmă, 
Apostolul Andrei a coborât în grota goală şi a lăsat icoana în partea de 
nord, aproximativ pe acelaşi loc în care se află acum în biserica 
mănăstirii. În anul 1798, icoana a fost ferecatá în argint, iar in 1913, 
soția unui general din armata romānā a pus să i se facă o rama de 
argint. De atunci, Maica Domnului a săvârşit multe minuni cu cei ce 
veneau să se închine la icoana ei.Un român creştin, stabilit în Anglia, 
trecând pe la sfânta icoană, a aflat despre dorința maicilor de a 
îmbrăca icoana în aur. Observând lipsa de bani a mănăstirii, acesta s-a 
oferit să finanţeze lucrarea, astfel încât a adus de la Monetăria Statului 
putin peste un kilogram si jumătate de aur, spre a o acoperi. Astfel a 
ajuns acestă icoană ferecată asa cum o vedeţi astăzi. Icoana ajunsese 
în timp într-o aşa stare avansată de degradare datorită aerului umed 
din grotă, încât oamenii care încercausă vadă chipul Maicii 
Domnului, aveau parte doar de un lemn aproape putrezit, din care nu 
se mai distingea aproape nimic. Doar forma celor două capete, cel al 
Maicii şi cel al Pruncului, se păstrase după forma ferecăturii 
scumpe.Date fiind condițiile extreme de mediu in care a stat atâtea 
secole, conform canoanelor Bisericii Ortodoxe, icoana trebuia ori 
grabnic restaurată, ori pusă pe foc. „Este lămurit că nu mainchin 
materiei, deoarece atunci când se distruge forma crucii, ori din ce 
lemn ar fi făcută, arunc lemnul în foc; tot astfel st icoanele” (Stântul 
loan Damaschin, Tratatul II Apologetic). „Și nu cumva, după cum 
odinioară păgânii au adorat dumnezeii lor, tot astfel să adorăm și noi 
icoanele. Doamne fereşte! Însă noi ne închinăm doar ca să arătăm 
evlavia si dragostea noastră. De aceea se întâmplă adesea ca, 
stergándu-se caracterul sau chipul, lemnul să rămână gol. lar acesta 
trebuie să ia forma crucii. Căci atâta timp cât două lemne sunt 
încrucișate si se păstrează figura Crucii, mainchin la Cruce, dar când 
lemnele sunt despărțite şi s-a pierdut chipul, eu nu mă mai închin la 

două lemne separate!” (Sfantul Atanasie cel Mare).Restaurarea sfintei 
icoane a avut loc după o metodă athonită, folosităîncă din secolul al 
XVI-lea, la icoana Maicii Domnului de la Mănăstirea Vatoped. 
Călugării athoniti au pictat o pânză, în aceleași condiții cromatice, in 
aceeași tusä stilistică a originalului. Mai apoi, pânza a fost aplicată pe 
dináuntrul ferecăturii, nu lipită, ci numai suprapusă, lăsând practic 
lemnul întreg, la fel si urmele din pictura veche.Restaurarea icoanei a 
fost încredinţată tânărului Alexandru Nicolau, care a lucrat vreme de 
câteva luni la aceasta, în prezenţa maicii stareţe şi cu o atentă 
supraveghere a fiecărei etape de lucru.Astăzi icoana este căutată de 
către drept credincioşi, fund renumită pentru ajutorul dat femeilor 
care se roagāinaintea ei cu nădejdea de a putea avea copii, cât si 
pentru vindecări ale unor afecţiuni grave si alte necazuri. De atunci, 
Maica Domnului a săvârşit multe minuni cu cei ce veneau să se 
închine la icoana ei.In afara bisericii, lângă peretele stâncos, se află 
mormintele unor preoți care au slujit în secolele al XIX-lea si al XX- 
lea în biserica mânăstirii, precum si al mamei pictorului I.D. Negulici 
(secolul XIX).Căile nestiute ale spiritualității cuprinse în materie, sau 
calea de la piatră către viaţă şi serenitate, pot fi înţelese doar în 
prezenţa miracolului creştin. La Mănăstirea Nāmāesti, cea săpată in 
stânca muntelui, se simte vibrația divină a ceva special. Doar 
vizitând-o veţi simţi această stare specială! 


Surse:crestinortodox.ro; destinastiidevacanta.blogspot.com; 
luminapentrutoti.ro; ortodox.ro; bisericaicoanei.ro; ziarulnatiunea.ro 

